CELEX: 32001D0580
Language: el
Date: 2001-07-18 00:00:00
Title: 2001/580/ΕΚ: Απόφαση της Επιτροπής, της 18ης Ιουλίου 2001, για την απογραφή του δυναμικού της αμπελουργικής παραγωγής που υποβλήθηκε από την Ελλάδα σύμφωνα με τον κανονισμό (ΕΚ) αριθ. 1493/1999 του Συμβουλίου [κοινοποιηθείσα υπό τον αριθμό Ε(2001) 1962]

Avis juridique important

|

32001D0580

2001/580/ΕΚ: Απόφαση της Επιτροπής, της 18ης Ιουλίου 2001, για την απογραφή του δυναμικού της αμπελουργικής παραγωγής που υποβλήθηκε από την Ελλάδα σύμφωνα με τον κανονισμό (ΕΚ) αριθ. 1493/1999 του Συμβουλίου [κοινοποιηθείσα υπό τον αριθμό Ε(2001) 1962]  

Επίσημη Εφημερίδα αριθ. L 208 της 01/08/2001 σ. 0044 - 0044

Απόφαση της Επιτροπήςτης 18ης Ιουλίου 2001για την απογραφή του δυναμικού της αμπελουργικής παραγωγής που υποβλήθηκε από την Ελλάδα σύμφωνα με τον κανονισμό (ΕΚ) αριθ. 1493/1999 του Συμβουλίου[κοινοποιηθείσα υπό τον αριθμό Ε(2001) 1962](Το κείμενο στην ελληνική γλώσσα είναι το μόνο αυθεντικό)(2001/580/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε από τον κανονισμό (ΕΚ) αριθ. 2826/2000(2), και ιδίως το άρθρο 23, παράγραφος 4,Εκτιμώντας τα ακόλουθα:(1) Ο κανονισμός (ΕΚ) αριθ. 1493/1999 προβλέπει, στο άρθρο 16, την υποβολή της απογραφής του δυναμικού της αμπελουργικής παραγωγής. Η απογραφή αυτή πρέπει να υποβληθεί πριν από την πρόσβαση στα μέτρα ρυθμίσεως των εκτάσεων που φυτεύθηκαν παρανόμως, πριν από την αύξηση των δικαιωμάτων φυτεύσεως, καθώς και πριν από τη στήριξη για την αναδιάρθρωση και τη μετατροπή.(2) Ο κανονισμός (ΕΚ) αριθ. 1227/2000 της Επιτροπής, της 31ης Μαΐου 2000, περί καθορισμού λεπτομερών κανόνων εφαρμογής του κανονισμού (ΕΚ) αριθ. 1493/1999 του Συμβουλίου σχετικά με το δυναμικό παραγωγής(3), προβλέπει στο άρθρο 19 τις λεπτομέρειες των πληροφοριών που πρέπει να περιλαμβάνονται στην απογραφή.(3) Με επιστολή που απηύθυνε η Ελλάδα στην Επιτροπή στις 25 Ιουνίου 2001, κοινοποίησε την πληροφορία που αναφέρεται στο άρθρο 16 του κανονισμού (ΕΚ) αριθ. 1493/1999. Από την εξέταση των πληροφοριών αυτών διαπιστώθηκε ότι η Ελλάδα κατάρτισε την απογραφή.(4) Η παρούσα απόφαση δεν συνεπάγεται την αναγνώριση, εκ μέρους της Επιτροπής, της ακρίβειας των στοιχείων που περιλαμβάνονται στην απογραφή ή το συμβιβάσιμο της νομοθεσίας που αναφέρεται στην απογραφή με το κοινοτικό δίκαιο. Δεν προδικάζει οποιαδήποτε ενδεχόμενη απόφαση της Επιτροπής επί των σημείων αυτών.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχειρίσεως οίνων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η Επιτροπή διαπιστώνει ότι η Ελλάδα έχει καταρτίσει την απογραφή που αναφέρεται στο άρθρο 16 του κανονισμού (ΕΚ) αριθ. 1493/1999.Άρθρο 2Η παρούσα απόφαση απευθύνεται στην Ελληνική Δημοκρατία.Βρυξέλλες, 18 Ιουλίου 2001.Για την ΕπιτροπήFranz FischlerΜέλος της Επιτροπής(1) ΕΕ L 179 της 14.7.1999, σ. 1.(2) ΕΕ L 328 της 23.12.2000, σ. 2.(3) ΕΕ L 143 της 16.6.2000, σ. 1.